Oficiālais Vēstnesis L 185 , 25/07/2000 Lpp. 0046 - 0053



Komisijas Regula (EK) Nr. 1614/2000 (2000. gada 24. jūlijs) par atkāpēm no Regulas (EEK) Nr. 2454/93 attiecībā uz to, kā definēt noteiktas izcelsmes izstrādājumu jēdzienu izmantošanai vispārējo priekšrocību sistēmā, lai ņemtu vērā Kambodžas īpašo stāvokli attiecībā uz dažu tekstilizstrādājumu eksportu uz Kopienu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 12. oktobra Regulu (EEK) Nr. 2913/92 par Kopienas Muitas kodeksa izveidošanu [1], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 955/1999 [2], un jo īpaši tās 249. pantu, ņemot vērā Komisijas 1993. gada 2. jūlija Regulu (EEK) Nr. 2454/93, kurā paredzēti īstenošanas noteikumi Padomes Regulai (EEK) Nr. 2913/92 par Kopienas Muitas kodeksa izveidošanu [3], kurā jaunākie grozījumi izdarīti ar Regulu (EK) Nr. 1662/1999 [4], jo īpaši tās 76. pantu, tā kā: (1) Ar Padomes 1998. gada 21. decembra Regulu (EK) Nr. 2820/98, ar kuru laikā no 1999. gada 1. jūlija līdz 2001. gada 31. decembrim piemēro vispārējo priekšrocību tarifu daudzgadu sistēmu [5], kurā jaunākie grozījumi izdarīti ar Komisijas Regulu (EK) Nr. 1310/2000 [6], Komisija minētās priekšrocības piešķīrusi Kambodžai. (2) Regulas (EEK) Nr. 2454/93 67. līdz 97. pantā ir definēts noteiktas izcelsmes izstrādājumu jēdziens, kas izmantojams, nosakot vispārējos priekšrocību tarifus. Tomēr minētās regulas 76. pantā tiek pieļautas atkāpes no minētajiem noteikumiem par labu mazāk attīstītām vispārējo priekšrocību sistēmas (VPS) saņēmējvalstīm, kas iesniedz attiecīgu lūgumu Kopienai. (3) Ar Komisijas Regulu (EK) Nr. 1538/1999 [7] tāda atkāpe tika piešķirta Kambodžai attiecībā uz dažiem tekstilizstrādājumiem laika posmam no 1999. gada 15. jūlija līdz 2000. gada 14. jūlijam. (4) Kambodžas iesniegtais lūgums atbilst Regulas (EEK) Nr. 2454/93 76. panta prasībām. Cita starpā ieviestie kvantitātes nosacījumi (pa gadiem), kas atspoguļo Kopienas tirgus spēju absorbēt Kambodžas izstrādājumus, Kambodžas eksporta jaudas un faktiski reģistrētās tirdzniecības plūsmas, novērš kaitējumu attiecīgām Kopienas rūpniecības nozarēm. Tomēr minētā atkāpe jākoriģē atbilstīgi ekonomikas vajadzībām. (5) Lai veicinātu reģionālo sadarbību starp saņēmējvalstīm, būtu jānosaka, ka šīs atkāpes sakarā Kambodžā izmantotām izejvielām jābūt ar izcelsmi valstīs, kas ir Dienvidaustrumu Āzijas valstu apvienības (Asean) (izņemot Mjanmu), Dienvidāzijas Reģionālās sadarbības asociācijas (DĀRSA) vai ĀAK un EK partnerattiecību nolīguma dalībvalstis. (6) Būtu jānodrošina atklāta un efektīva šo pasākumu vadīšana, piemērojot attiecīgus noteikumus, saskaņā ar kuriem pārvaldīt tarifu kvotas, kas noteiktas Regulā (EEK) Nr. 2454/93, kura grozīta ar Regulu (EK) Nr. 1427/97 [8]. (7) Visas prasības par atkāpē paredzēto daudzumu palielināšanu jāizskata, apspriežoties ar Kambodžas dienestiem. (8) Lai atkāpe būtu pēc iespējas efektīvāka, tā jāpiešķir uz pamatotu termiņu, t.i., līdz 2001. gada 31. decembrim, kad beidzas termiņš Regulai (EK) Nr. 2820/98. (9) Šajā regulā paredzētie pasākumi atbilst Muitas kodeksa komitejas atzinumam, IR PIEŅĒMUSI ŠO REGULU. 1. pants 1. Atkāpjoties no Regulas (EEK) Nr. 2454/93 67. līdz 97. panta, šīs regulas pielikumā uzskaitītos izstrādājumus, kas ir ražoti Kambodžā no ievestiem audumiem (austi izstrādājumi) vai dzijām (trikotāžas izstrādājumi) ar izcelsmi valstīs, kuras ir Dienvidaustrumu Āzijas valstu apvienības (Asean) (izņemot Mjanmu), Dienvidāzijas Reģionālās sadarbības asociācijas (DĀRSA) vai ĀAK un EK partnerattiecību nolīguma dalībvalstis, uzskata par Kambodžas izcelsmes izstrādājumiem saskaņā ar turpmāk izklāstītajiem noteikumiem. 2. Piemērojot 1. punktu, izstrādājumus uzskata par izstrādājumiem ar izcelsmi Asean vai DĀRSA valstīs, ja izstrādājumi ir iegūti šajās valstīs saskaņā ar Regulas (EEK) Nr. 2454/93 67. līdz 97. pantā paredzētajiem izcelsmes noteikumiem, vai arī ar izcelsmi ĀAK un EK partnerattiecību nolīguma saņēmējvalstīs, ja izstrādājumi ir iegūti attiecīgajās valstīs saskaņā ar ĀKK un EK partnerattiecību nolīguma [9] 1. protokolā paredzētajiem izcelsmes noteikumiem. 3. Kambodžas kompetentie dienesti uzņemas veikt visus vajadzīgos pasākumus, lai nodrošinātu 2. punkta ievērošanu. 2. pants Atkāpi, kas minēta 1. pantā, piemēro izstrādājumiem, ko Kopienā tieši no Kambodžas ieved laikā no 2000. gada 15. jūlija līdz 2001. gada 31. decembrim atbilstīgi gada daudzumiem, kas katram izstrādājumam doti pielikumā. 3. pants Daudzumus, kas minēti 2. pantā, nosaka Komisija saskaņā ar Regulas (EEK) Nr. 2454/93 308.a līdz 308.c pantu. 4. pants Ja saskaņā ar 3. pantu noteikti daudzumi sasniedz 80 % no pielikumā dotajiem daudzumiem, tad Komisija, apspriedusies ar Kambodžas dienestiem, apsver vajadzību palielināt atkāpē paredzētos daudzumus. 5. pants Izcelsmes sertifikātu A formā, ko saskaņā ar šo regulu izdod Kambodžas dienestiem, 4. ailē izdara šādu ierakstu:"Atkāpe — Regula (EK) Nr. 1614/2000". 6. pants Šaubu gadījumā dalībvalstis var prasīt dokumenta kopiju, kas apstiprina to materiālu izcelsmi, kuri saskaņā ar šo atkāpi izmantoti Kambodžā. Šādu prasību var izteikt tad, kad izstrādājumus, uz kuriem attiecas šī regula, laiž brīvā apgrozībā, vai arī īstenojot administratīvo sadarbību, kas paredzēta Regulas (EEK) Nr. 2454/93 94. pantā. 7. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 24. jūlijā Komisijas vārdā — Komisijas loceklis Frederik Bolkestein [1] OV L 302, 19.10.1992., 1. lpp. [2] OV L 119, 7.5.1999., 1. lpp. [3] OV L 253, 11.10.1993., 1. lpp. [4] OV L 197, 29.7.1999., 25. lpp. [5] OV L 357, 30.12.1998., 1. lpp. [6] OV L 148, 22.6.2000., 28. lpp. [7] OV L 178, 14.7.1999., 34. lpp. [8] OV L 196, 24.7.1997., 31. lpp. [9] Oficiālajā Vēstnesī vēl nav publicēts. -------------------------------------------------- PIELIKUMS Nr. p. k. | Tekstiliz strādājumu kategorija | Kombinētā nomenklatūra | Preču apraksts | Daudzums (1.1. līdz 31.12.) | 09.8052 | 6 | 6203411062034190620342316203423362034235620342906203431962034390620349196203495062046110620462316204623362046239620463186204691862113242621133426211424262114342 | Vīriešu vai zēnu bridža bikses un īsās bikses, izņemot peldbikses un garās bikses (ieskaitot īsās sporta bikses); sieviešu vai meiteņu garās bikses no vilnas, no kokvilnas vai mākslīgām šķiedrām oderētu treniņtērpu lejasdaļas, izņemot 16. vai 29. kategorijas izstrādājumus, no kokvilnas vai mākslīgām šķiedrām | 2746832 gab. | 09.8053 | 7 | 610610006106200061069010620620006206300062064000 | Sieviešu vai meiteņu blūzes, krekli un kreklblūzes, arī trikotāžas, no vilnas, kokvilnas un mākslīgām šķiedrām | 4009804 gab. | 09.8054 | 8 | 620510006205200062053000 | Vīriešu vai zēnu krekli, netrikotāžas, no vilnas, kokvilnas vai mākslīgām šķiedrām | 302566 gab. | 09.8055 | 10 | 611110106111201061113010ex61119000611610206116108061169100611692006116930061169900 | Trikotāžas pirkstaiņi, dūraiņi un cimdi | 2084846 pāri | 09.8056 | 12 | 61151200611519006115201161152090611591006115920061159310611593306115939961159900 | Trikotāžas zeķbikses, garās zeķes, pusgarās zeķes, kapzeķes, īsās zeķes un citādas zeķes, izņemot bērniem domātās, tostarp elastīgās zeķes slimniekiem ar paplašinātām vēnām, izņemot 70. kategorijas izstrādājumus | 1100 pāri | 09.8058 | 14 | 62011100ex62011210ex62011290ex62011310ex6201139062102000 | Vīriešu vai zēnu austi mēteļi, lietusmēteļi un citi mēteļi, mantijas un apmetņi, no vilnas, kokvilnas vai mākslīgām šķiedrām (izņemot 21. kategorijā iekļautās parkas) | 213931 gab. | 09.8059 | 15 | 62021100ex62021210ex62021290ex62021310ex620213906204310062043290620433906204391962103000 | Sieviešu vai meiteņu austi mēteļi, lietusmēteļi un citi mēteļi, mantijas un apmetņi; žaketes un bleizeri no vilnas, kokvilnas vai mākslīgām šķiedrām (izņemot 21. kategorijā iekļautās parkas) | 1684566 gab. | 09.8060 | 16 | 62031100620312006203191062031930620321006203228062032380620329186211323162113331 | Vīriešu vai zēnu uzvalki un komplekti, izņemot trikotāžas, no vilnas, kokvilnas vai mākslīgām šķiedrām, izņemot slēpošanas kostīmus; vīriešu vai zēnu oderēti treniņtērpi ar virspusi no viena vienkārtas auduma, no kokvilnas vai mākslīgām šķiedrām | 85415 gab. | 09.8061 | 17 | 62033100620332906203339062033919 | Vīriešu vai zēnu žaketes un bleizeri, izņemot trikotāžas, no vilnas, kokvilnas vai mākslīgām šķiedrām | 68299 gab. | 09.8062 | 18 | 620711006207190062072100620722006207290062079110620791906207920062079900 | Vīriešu vai zēnu miesas krekli un citādi apakškrekli, īsās un garās apakšbikses, naktskrekli, pidžamas, peldmēteļi, rītasvārki un tamlīdzīgi izstrādājumi, izņemot trikotāžas | 683 tonnas | 6208110062081910620819906208210062082200620829006208911162089119620891906208920062089900ex62121010 | Sieviešu vai meiteņu miesas krekli un citādi apakškrekli, kombinē, apakšsvārki, apakšbikses, naktskrekli, pidžamas, peņuāri, peldmēteļi, ķiteļi un tamlīdzīgi izstrādājumi, izņemot trikotāžas | 09.8063 | 21 | ex62011210ex62011290ex62011310ex62011390620191006201920062019300ex62021210ex62021290ex62021310ex6202139062029100620292006202930062113241620233416202424162024341 | Parkas; siltās virsjakas un vējjakas, izņemot trikotāžas, no vilnas, kokvilnas vai mākslīgām šķiedrām; oderētu treniņtērpu augšdaļas, izņemot 16. vai 29. kategorijas izstrādājumus, no kokvilnas vai mākslīgām šķiedrām | 475973 gab. | 09.8065 | 26 | 6104410061044200610443006104440062044100620442006204430062044400 | Sieviešu vai meiteņu kleitas, no vilnas, kokvilnas vai mākslīgām šķiedrām | 760932 gab. | 09.8066 | 27 | 6104510061045200610453006104590062045100620452006204530062045910 | Sieviešu vai meiteņu svārki, tostarp bikšusvārki | 796790 gab. | 09.8068 | 29 | 62041100620412006204130062041910620421006204228062042380620429186211423162114331 | Sieviešu vai meiteņu kostīmi un komplekti, izņemot trikotāžas, no vilnas, kokvilnas vai mākslīgām šķiedrām, izņemot slēpošanas kostīmus; sieviešu vai meiteņu oderēti treniņtērpi ar virspusi no viena auduma, no kokvilnas vai mākslīgām šķiedrām | 620077 gab. | 09.8069 | 31 | ex6212101062121090 | Krūšturi, austi vai trikotāžas | 1632263 gab. | 09.8070 | 68 | 611110906111209061113090ex61119000ex62091000ex62092000ex62093000ex62099000 | Bērnu apģērbi un apģērba piederumi, tostarp bērnu pirkstaiņi, dūraiņi un cimdi, kas iekļauti 10. un 87. kategorijā, un bērnu netrikotāžas garās zeķes, īsās zeķes un zeķītes, kas iekļautas 88. kategorijā | 177 tonnas | 09.8072 | 72 | 61123110611231906112391061123990611241106112419061124910611249906211110062111200 | Peldbikses un peldkostīmi no vilnas, kokvilnas vai mākslīgām šķiedrām | 223299 gab. | 09.8076 | 76 | 6203221062032310620329116203321062033310620339116203421162034251620343116203433162034911620349316211321062033310 | Vīriešu vai zēnu netrikotāžas darba apģērbi | 562 tonnas | 6204221062042310620429116204321062043310620439116204621162046251620463116204633162046911620469316211421062114310 | Sieviešu vai meiteņu netrikotāžas priekšauti, uzsvārči un pārējie darba apģērbi | 09.8077 | 78 | 620341306203425962034339620349396204618062046190620462596204629062046939620469506210400062105000621131006211329062103390621041006210429062114390 | Netrikotāžas apģērbi, izņemot apģērbus, kas ietilpst 6., 7., 8., 14., 15., 16., 17., 18., 21., 26., 27., 29., 68., 72., 76. un 77. kategorijā | 430 tonnas | 09.8079 | 84 | 62142000621430006214400062149010 | Netrikotāžas šalles, lakati, seģenes, mantiļas, plīvuri un tamlīdzīgi izstrādājumi no vilnas, kokvilnas vai mākslīgām šķiedrām | 1,1 tonna | 09.8080 | 86 | 621220006212300062129000 | Korsetes, atsaites, bikšturi, prievītes un tamlīdzīgi izstrādājumi un to daļas, arī no trikotāžas | 1100 gab. | 09.8083 | 159 | 6204491062061000 | Netrikotāžas kleitas, blūzes un kreklblūzes no zīda atlikām | 1,1 tonna | 62141000 | Netrikotāžas šalles, lakati, seģenes, mantiļas, plīvuri un tamlīdzīgi izstrādājumi no zīda vai zīda atlikām | 62151000 | Kaklasaites, tauriņi un kravates, no zīda vai zīda atlikām | 09.8084 | 161 | 6201190062019900620219006202990062031990620329906203399062034990620459906204699062059010620590906206901062069090ex621120006211390062114900 | Netrikotāžas apģērbi, izņemot tos, kas iekļauti 1. līdz 123. un 159. kategorijā | 64 tonnas | 09.8085 | 20 | 63022100630222906302299063023110630231906302329063023990 | Netrikotāžas gultas veļa | 2 tonnas | 09.8086 | 40 | ex63039100ex63039290ex6303999063041910ex6304199063049200ex63049300ex63049900 | Netrikotāžas austi aizkari (ieskaitot drapērijas, nolaižamos aizkarus, aizklājus gultām un citus dekorēšanas izstrādājumus) no vilnas, kokvilnas vai mākslīgām šķiedrām | 24 tonnas | 09.8087 | 91 | 630621006306220063062900 | Teltis | 826 tonnas | 09.8088 | 109 | 6306110063061200630619006306310063063900 | Brezents, buras, markīzes un sauljumi | 1,1 tonna | 09.8089 | 110 | 6306410063064900 | Auduma piepūšamie matrači | 1,1 tonna | 09.8090 | 111 | 6306910063069900 | Tūrisma piederumi, austi, izņemot piepūšamos matračus un teltis | 1,1 tonna | --------------------------------------------------